OzLabs/hebrew-wiki-articles huggingface dataset:
אלנטה

אלנטה (בליטאית: Alanta, בהגייה המקומית: אַלוּנְטה; ביידיש: אַווּאַנטה) היא עיירה קטנה במחוז משנה מולייטי במחוז אוטנה שבליטא. על שפך נחל האלנטה (אוואנטקי) לווירינטה, יובלו של נהר השוונטוי.

שמה של העיר נגזר משם הנהר הסמוך, אלנטה, ששמו נגזר מהפועל הליטאי "alėti" שפירושו זרימה או מרוצה.

==היסטוריה==
אחרי 1598 הייתה העיירה שייכת למשפחת רדזיוויל, ומ-1828 עד מלחמת העולם הראשונה למשפחת האצולה פמרנקי. בתקופת השלטון הרוסי בליטא, השתייכה אלונטה למחוז וילקומיר. עם עצמאותה של ליטא סופחה העיירה למחוז אוטנה, וחיו בה כ-460 איש. בשל מיקומה על צומת של שתי דרכים חשובות סבלה אלנטה רבות בעתות מלחמה שעברו על ליטא, פלישתו של נפוליאון לאימפריה הרוסית, מלחמת העולם הראשונה ומלחמת העולם השנייה.

גם לאחר כינונה של ליטא העצמאית המודרנית, לא השתנה מספר תושבי העיירה, הוא עמד ב-1989 על 446; במפקד של שנת 2001 נמנו בעיירה 464 איש.

באלנטה שרד בית כנסת נדיר עשוי עץ שהיה בשימוש קהילת יהודי אלנטה.

==קישורים חיצוניים==

* 'אוואנטה (אלונטא), מחוז אוטיאן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 284 טור 1 (, תמונה 1486).
** על השמדת יהודי אוואנטה: שם, כרך ד, עמ' 237 (שם, תמונה 1939)
* [https://www.jewishgen.org/yizkor/pinkas_lita/lit_00138.html תולדות יהודי אלונטה]
 

קטגוריה:מחוז אוטנה
קטגוריה:ליטא: עיירות
קטגוריה:יישובים שהוקמו במאה ה-15
גונמה (מחוז)

מחוז גונמה (ביפנית: Gunma-ken 群馬県) הוא מחוז באזור קאנטו שבאי הונשו, יפן. בירת המחוז היא העיר מָאֵבַּאשִׁי.

==היסטוריה==
מחוז גונמה היה בעבר מרכז להרבעת סוסים, ומרכז סחר עבור מהגרים חדשים שהגיעו מיבשת אסיה. השילוב בין השניים השפיע על תרבות יפן, וסוסים הפכו למרכיב חשוב בשדה הקרב היפני.

בעבר היו מחוז גונמה ומחוז טוצ'יגי מאוחדים למחוז אחד שנקרא קֶנוּ, שלאחר מכן נפרד לשני חלקים שהפכו ברבות השנים למחוזות של ימינו. בעת שיצרה יפן קשר ראשון עם העולם המערבי במאה ה-16, נקרא האזור בפי המלחים המערביים "מדינת ג'ושו". מחוזות אלה היו ידועים בנאמנותם לשוגונות טוקוגאווה, והמון של המשפחה מתנוסס מעל מבנים ציבוריים. 

בראשית המאה ה-20 הקים חלוץ התעופה היפני נקג'ימה צ'יקושי ממחוז גונמה את מפעל המטוסים נקג'ימה. בשנות ה-30 החל המפעל לייצר מטוסים עבור הצי הקיסרי היפני, בהם המטוס המוביל נקג'ימה B5N. כיום המפעל מייצר מנועים עבור רכבי סובארו.

ארבעה מראשי ממשלת יפן נולדו במחוז גונמה: טקאו פוקודה, יסוהירו נקסונה, קייזו אובוצ'י ויאסואו פוקודה.

==גאוגרפיה==
מחוז גונמה הוא אחד משמונה מחוזות ביפן שאין להם גישה לים, והוא ממוקם בחלק הצפון-מערבי של מישור קאנטו. מרבית משטחו של המחוז הוא הררי, מלבד המרכז ודרום-מזרח, שהם גם האזורים המאוכלסים ביותר. מצפון שוכנים המחוזות ניאיגטה ופוקושימה, במזרח נמצא מחוז טוצ'יגי, במערב נאגנו, ובדרום מחוז סאיטאמה.

מחוז גונמה הוא הררי ברובו, ובשטחו נמצאים ההרים אקאגי, הרונה, מיוגי, ניקו-שיראנה, ואסאמה. הנהרות טונה, אגצומה וקראסו חוצים את המחוז. בסך הכל, מוקדשים 14% מכלל שטח המחוז לפארקים לאומיים.

מכיוון שמחוז גונמה נמצא בלב הונשו, ישנם הבדלים משמעותיים בטמפרטורות בין החורף לקיץ, וכך גם בכמות המשקעים. בחורף נושבת רוח קרה מים יפן, ומביאה שלג למחוז ניאיגטה. הרוח נושאת את העננים לפנים הארץ, אך רכס הרי אצ'יגו חוסמים את העננים ולכן הרוח שמגיעה לגונמה היא קרה ויבשה.

===ערים===
במחוז גונמה 12 ערים:
{|
|-
|
*אוטה 
*איסֶסַאקי
*אנאקה
*טומיאוקה
*טַטֶביאשי
*טקסאקי
|
*מאבאשי (בירת המחוז)
*מידורי
*נומטה
*פוג'יאוקה
*קיריו
*שיבוקאווה
|}

==כלכלה==
התעשיות המודרניות של גונמה כוללות ייצור ציוד אלקטרוני וציוד תחבורה, בהם מפעל סובארו באוטה, ואזורי התעשייה מרוכזים באזור המזרחי של המחוז, הקרוב ביותר לטוקיו. בנוסף, ישנן גם תעשיות חקלאות ומשי.

==קישורים חיצוניים==

* 
* [http://www.pref.gunma.jp/foreign/foreign_English.html האתר הרשמי של מחוז גונמה]
* 

קטגוריה:יפן: מחוזות
קטגוריה:קאנטו: מחוזות
אובליאי

אובליאי (בליטאית: Obeliai ; ביידיש: אָבּעֶל) היא עיירה ברשות מקומית רוקישקיס, במחוז פוניבז' שבליטא.

סביבת העיירה מלאה ביערות ואגמים, שהקנו לה את השם "שווייצריה הקטנה" של ליטא. שרפה שפרצה בעיירה קצת לפני מלחמת העולם הראשונה כילתה את רוב ככל בתי העיירה.

==יהודי העיירה==
ב"אבעל" התקיימה קהילה יהודית וותיקה, ובבית הקברות היהודי המקומי ישנן מצבות מן המאה ה-16 וקודם לה.

בשנת 1897 התגוררו בעיירה 652 יהודים, ובראשית שנות ה-20 של המאה ה-20 מצא בה סקר של הג'וינט 760 יהודים, שהיו 67% מכלל אוכלוסייתה. לפני מלחמת העולם השנייה הגיע מספר היהודים בעיירה לכדי 300 משפחות.

עד מלחמת העולם הראשונה התחנכו ילדי הקהילה ב"חדרים" מסורתיים, ובודדים למדו בבית הספר היסודי הרוסי שבעיירה. אחרי המלחמה הוקם בה בית ספר יהודי של רשת "תרבות" שחלק מחניכיו המשיכו ללימודים תיכוניים מחוץ לעיירה.

1,160 יהודי העיירה וכפרי הסביבה (112 גברים, 627 נשים ו-421 ילדים), נרצחו בידי הצבא הגרמני באוגוסט 1941 בבורות ירי שאולצו לחפור בעצמם ביער אנטנשאי הסמוך.

===רבני העיירה===
* ר' שלמה ב"ר גרשון (סוף המאה ה-18)
* ר' חיים ב"ר שלמה מגרודנה
* ר' זלמן סגל
* הרב שבתי חיים שוחט, מחבר "זהב שחוט"
* הרב בונים צמח זילבר (סילבר)
* ר' ברל'קה - "הרב הצהוב"
* הרב אברהם מאירוביץ (תרפ"ח-תש"א, 1928-1941) - רבה האחרון של העיירה סבו של אהרן ברק

==קישורים חיצוניים==

==לקריאה נוספת==
* 'אבל (אוביאליאי), מחוז ראקישוק', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 284 טור 1 (, תמונה 1486).
** על השמדת יהודי אבל: שם, כרך ד, עמ' 237 (שם, תמונה 1939)
* ישראל מייקל-מיכאלעוויץ, אבעל, בתוך: מלך באקאלטשוק-פעלין (עורך), יזכור-בוך פון ראקישאק און אומגעגנט, עמ' 271 ואילך ( תמונה 277 ואילך) 
* 
* [http://kehilalinks.jewishgen.org/obeliai/obelmain1.htm דף הקהילה] באתר "JewishGen"
* 

==הערות שוליים==

קטגוריה:מחוז פוניבז'
קטגוריה:ליטא: ערים
צבת צימות

צבת צימות (באנגלית: Blasting Cap Crimping Plier) הוא מכשיר מכני ידני (פלייר) שיוצר במיוחד עבור אנשי החבלה. כלי פשוט אחד המשמש לארבע פעולות שונות:
* הסרת בידוד של חוטי חשמל המשמשים את אנשי החבלה לחיבור מטעני נפץ.
* חיבור מכני חזק ואמין של פתיל ההשהיה לנפץ באמצעות פעולת הלחיצה.
* הברגה על ידי הקצה של ידית אחת העשוי בצורת מברג.
* חירור בתוך חומר נפץ להכנסת נפצים על ידי הקצה של הידית השנייה העשוי בצורת חוד.

המכשיר שימש בצורה נרחבת את אנשי ההנדסה הקרבית והחבלה ברחבי העולם בתקופת מלחמת העולם השנייה ובשנים שלאחריה עד ימים אלה.
שימש גם את אנשי החבלה בארץ במהלך מלחמת העצמאות. שימש את שני החבלנים בהקמת מערך החסימות במחסום כפר ורבורג במאי 1948.

קטגוריה:כלי עבודה
קטגוריה:הנדסה צבאית
קויאיקה

קוֹיַאִיקֶה (בספרדית: Coyhaique או Coihaique) היא עיר וקומונה בצ'ילה, בירת מחוז אייסן ופרובינציית קויאיקה. העיר שוכנת במפגש הנהרות קויאיקה וסימפסון בחלק הצ'יליאני של פטגוניה. בעיר מתגוררים 57,818 תושבים (נכון ל-2017).<ref></ref>

==היסטוריה==
עד המאה ה-19 אזור קויאיקה היה מיושב על ידי בני הטוולצ'ה (Tehuelche), הקאווסקר (Kawésqar) והצ'ונו (Chono). באמצע המאה ה-19 האוכלוסייה המקומית הידלדלה מאוד בעקבות גורמים שונים, בהם רצח בידי הצ'יליאנים, חיסול מקורות הפרנסה שלהם ומחלות שונות.

ההתיישבות הצ'יליאנית באייסן החלה בערך באותו זמן ונמשכה בעוצמה גדולה יותר בתחילת המאה ה-20. באותו זמן החלה לפעול "החברה התעשייתית של אייסן" (Sociedad Industrial de Aysén) שהחלה לכרות את היערות באזור ובנתה בו תשתיות כהכנה להתיישבות עתידית.

ב-1927 נוצרה טריטוריית אייסן, כהכנה להקמת מחוז נפרד בתחומי הטריטוריה. ב-1928 מושל הטריטוריה לואיס מרצ'נט גונסאלס הורה להקים התיישבות חדשה במרכזהּ בשם "בקדנו". ההתיישבות, שנוסדה באופן רשמי ב-12 באוקטובר 1929, נקראה על שמו של מנואל בקדנו, איש צבא צ'יליאני שהיה ממפקדי הצבא הצ'יליאני במלחמת האוקיינוס השקט. ב-1834 השם שונה לקויאיקה כדי למנוע בלבול עם התיישבות בעלת שם דומה במחוז אנטופגסטה בצפון צ'ילה. מקור השם הוא משפת טוולצ'ה ומשמעו "מחנה הלגונה".

ההתיישבות החדשה התפתחה במהירות והיא הפכה למרכז העירוני של חלקים גדולים מאייסן. ב-1959 היא עקפה באוכלוסייתה את הבירה המחוזית פוארטו אייסן והפכה לגדולה במחוז. בשנות ה-70 של המאה ה-20 המשטר הצבאי ששלט בצ'ילה באותן שנים ארגן מחדש את המחוזות בצ'ילה. במסגרת המהלך נוצר מחוז אייסן במתכונתו הנוכחית ובירתו הועברה מפוארטו אייסן לקויאיקה.

==תחבורה==
קויאיקה נמצאת על מסלול הקארטרה אאוסטרל, נתיב התחבורה המרכזי באזור המקשר בין העיר פוארטו מונט, בירת מחוז לוס לאגוס, ובין העיירה וייה או'היגינס בדרום אייסן.

במרחק של כ-50 קילומטרים מהמרכז העירוני של קויאיקה, אך עדיין בתחומי הקומונה, נמצא הכפר בלמסדה שבו שוכן נמל התעופה בלמסדה, המשרת את כלל המחוז.

==ערים תאומות==
* 

==קישורים חיצוניים==

* 
* 

==הערות שוליים==

קטגוריה:צ'ילה: ערים
קטגוריה:אייסן
קטגוריה:יישובים שהוקמו ב-1929
עושות חשבון

עושות חשבון הייתה תוכנית תחקירים צרכנית ישראלית בהגשת סיון קלינגבייל וטליה פלד קינן. התוכנית שודרה החל מ-13 במאי 2015 עד ה-16 באוגוסט 2018 בערוץ עשר את התכנית הנחו בעבר גם נטע אחיטוב ולינוי בר גפן.

== סקירת הסדרה ==
{| class="wikitable"
|-
! rowspan="2" |עונה
! rowspan="2" |מספרפרקים
! colspan="4" |
! rowspan="2" |ממוצערייטינג
|-
!הפרק הראשון
!מדרוג
!הפרק האחרון
!מדרוג
|-
!1
|13
|13 במאי 2015
|13.8%
|9 בספטמבר 2015
|11.7%
|9.9%
|-
!2
|10
|16 בפברואר 2016
|13.9%
|7 באפריל 2016
|
|
|-
!3
|12
|13 ביולי 2016
|9.8%
|27 בספטמבר 2016
|8.8%
|9.2%
|-
!4
|11
|23 בינואר 2017
|5.3%
|3 באפריל 2017
|7.1%
|8.4%
|-
!5
|10
|13 ביולי 2017
|6.6%
|25 בספטמבר 2017
|9.5%
|
|-
!6
|9
|15 בינואר 2018
|8.1%
|16 באוגוסט 2018
|
|
|}

==היסטוריה==
התוכנית עלתה לאוויר ב-13 במאי 2015 את התוכנית הגישו נטע אחיטוב ולינוי בר-גפן. התחקיר הראשון עסק בדירות המסתור של חברות הסלולר. ב-5 באוגוסט 2015 החליפה סיון קלינגבייל את נטע אחיטוב בהגשת התוכנית מטעמי הפקה.

בעונה הראשונה שודרו תחקירים על: רופאי שיניים, מחדלי בנייה, אופניים חשמליים ועוד.
תחקיר סיום העונה שודר ב-9 בספטמבר 2015 ועסק בחתונות.

העונה השנייה התחילה ב-16 בפברואר 2016. תחקיר פתיחת העונה עסק בסלטים.
בעונה השנייה שודרו תחקירים על: הלוואות, מחדלי ביצים, דיאטות ועוד.
תחקיר סיום העונה שודר ב-7 באפריל 2016 ועסק במזרנים.

העונה השלישית התחילה ב-13 ביולי 2016. תחקיר פתיחת העונה עסק במקררים.
בעונה השלישית שודרו תחקירים על: תחליפי בשר, הסרת שיער בלייזר, תעשיית ההריון ועוד.
תחקיר סיום העונה שודר ב-27 בספטמבר 2016 ועסק ברכבים.

העונה הרביעית התחילה ב-23 בינואר 2017. תחקיר פתיחת העונה עסק בהמבורגר הבריא ביותר. תחקיר שזכה לתהודה רבה.תחקיר סיום העונה שודר ב-3 באפריל 2017 ועסק במה השתנה לאחר התחקירים של התוכנית.

העונה החמישית התחילה ב-13 ביולי 2017. תחקיר פתיחת העונה עסק בבריכות השחייה.
תחקיר סיום העונה שודר ב-25 בספטמבר 2017 ועסק במה השתנה לאחר תחקיר על מחדל הביצים.

ב-15 בינואר 2018 עלתה העונה השישית, שבה טליה פלד קינן החליפה את לינוי בר גפן, שעברה לכאן 11. תחקיר פתיחת העונה עסק בתעשיית הפלאפל והעונה הסתיימה ב-16 באוגוסט 2018, בתחקיר על מצב בתי האבות בישראל.

בתום העונה השישית, בעקבות התפרצות מחלת החצבת בישראל, שודר פרק מיוחד בהנחיית לינוי בר-גפן, ובו שודר תחקיר החיסונים שביצעה יחד עם סיון קלינגבייל בעונה החמישית של העונה, לצד פאנל מקצועי באולפן.

== קישורים חיצוניים ==
* 
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
אושקוש (חברה)

אושקוש (באנגלית: Oshkosh) היא חברה לייצור כלי רכב כבדים שמקום מושבה בעיר בשם זה במדינת ויסקונסין, ארצות הברית. החברה מתמחה ביצור משאיות וכלי רכב מיוחדים לשימוש צבאי ואזרחי. הנהלת החברה ממוקמת בעיר אושקוש, ומפעלי הייצור שלה פרוסים בשמונה מדינות בארצות הברית וכן באוסטרליה, בלגיה, קנדה, סין, צרפת, רומניה ושותפויות ייצור במקסיקו ובברזיל. כלי הרכב של החברה נמכרים ב-130 מדינות ברחבי העולם.

== פעילות ==
החברה הוקמה בשנת 1917 במטרה לפתח ולייצר כלי רכב כבדים ומיוחדים בעלי הנעה כפולה. לאחר ייצור האבטיפוס הראשוני שזכה להצלחה גדולה, החלה החברה להתפתח במהירות. בשנת 1996 החלה לנהל מדיניות עסקית של צמיחה באמצעות רכישת חברות העוסקות בתחומי פעילות משיקים או משלימים לתחום עיסוקה העיקרי ושילובן לצורך יצירת הצעות בעלות ערך רב יותר ללקוחותיה. משנה זו רכשה אושקוש 15 חברות העוסקות בייצור מנופים, ציוד כיבוי, מערבלי בטון, רכבי חילוץ והצלה ועוד.

חברת אושקוש מתמחה בייצור משאיות קלות וכבדות בעלות הנעה לכל הגלגלים (כולל הנעת שש על שש, 8×8 וגם 10×10) לשימושים צבאיים כגון סיור, תובלה וחילוץ. חלקן מיוצרות גם בדגמים ממוגנים נגד מטענים, ירי ישיר, ומוקשים. בנוסף לכך מייצרת החברה מכליות, כבאיות ורכבי חילוץ והצלה המיועדים לפעול בשטחים בעלי קשיי עבירות, וכן מנופים ובמות הרמה מיוחדות המותקנים על כלי הרכב השונים.

באוגוסט 2015 הודיעה החברה כי זכתה במכרז של מחלקת ההגנה האמריקאית לייצור כלי הרכב הקרבי הטקטי החדש אשר יחליף את הרכב הנוכחי מסוג HMMWV, שנקרא JLTV. המדובר בחוזה ענק בשווי של כ-53 מיליארד דולר, למשך שנים רבות, לייצור מעל 50,000 כלי רכב.

==כלי רכב מתוצרת החברה==
<gallery>
M911and_M747.jpg|סמי טריילר Oshkosh M911
Oshkosh_fire_truck.JPEG|כבאית
JLTV-DEC14-4999.jpg|רכב משוריין
Oshkosh-L-ATV.jpg|רכב סיור
</gallery>

==קישורים חיצוניים==

* 

* 

קטגוריה:יצרני רכב אמריקאיים
ביאלה ראווסקה

ביאלה ראווסקה (בפולנית: Biała Rawska) היא עיירה במחוז ראווה מאזובייצקה שבפרובינציית לודז' בפולין, בה התקיימה עד השואה קהילה יהודית.

התיעוד הראשון ליישוב הוא מהמאה ה-13, אך נראה שהיה קיים שנים רבות קודם לכן. במאה ה-15 זכה היישוב בזכויות עירוניות. באמצע המאה ה-17 ניזוק היישוב קשות מפלישת השוודים.

בשנת 1870 ניטל מהיישוב מעמדו העירוני, אך זה הושב לו בשנת 1925.

==יהודי ביאלה ראווסקה==
יהודים החלו להתיישב בעיירה בסוף המאה ה-18, ובראשית המאה ה-19 נעשתה הקהילה במקום לעצמאית, והשתייכו אליה יהודים מכ-20 כפרים בסביבתה. מסוף המאה ה-19 ועד שנות העשרים של המאה ה-20 כיהן בקהילה הרב מנדל פרייס, מחבר "תפארת אדם", ואחריו כיהן בה הרב יצחק נתן שטרק, מחבר "מנחת יצחק". בין מלחמות העולם התקיימה בעיירה פעילות ציונית.

בשנת 1921 נמנו בעיירה כ-1,250 יהודים, מתוך כ-2,300 תושבים.

ב-8 בספטמבר 1939 נכבשה העיירה בידי הגרמנים, ועם כניסתם אליה, צוו תושביה להריע לורמכט בכיכר העיר, וצולמו למטרות תעמולה. עם הזמן הגיעו לעיירה פליטים יהודים רבים מיישובי הסביבה, ועד יולי 1941 הגיע מספר היהודים ביישוב לכ-4,700 איש. בית הכנסת העתיק של העיירה נהרס בידי הגרמנים.

בסתיו 1941 רוכזו יהודי העיירה בגטו. ב-7 ביולי 1942 גורשה לוורשה קבוצת יהודים מהגטו, בעיקר פליטים שהגיעו למקום מעיירות הסביבה. באוגוסט רצחו הגרמנים בגטו 60 גברים ו-42 נשים.

ב-26 באוקטובר 1942 גורשו כ-4,000 יושבי הגטו בעיר לגטו ראווה מאזובייצקה, ומשם שולחו למחנה ההשמדה טרבלינקה.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/253 ביאלה ראווסקה] ב[https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:לודז' (פרובינציה): יישובים
קטגוריה:לודז' (פרובינציה): עיירות יהודיות
קטגוריה:גטאות בפולין
סובארו BRZ

סובארו BRZ (באנגלית: Subaru BRZ) היא מכונית ספורט בתצורת קופה, המיוצרת על ידי יצרנית הרכב היפנית סובארו משנת 2012. בעקבות ההצלחה במכירות הכריזה החברה כי תוציא מהדורה מיוחדת בשם סובארו BRZ Blue Special Edition של 500 יחידות בשנת 2016<ref></ref>.

== מפרט טכני ==
המכונית כוללת מנוע בנזין I4 צילנדרים בנפח 1,998 סמ"ק שמספק כ-200 כוחות סוס ב-7,000 סיבובים לדקה. עם תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 8.2 שניות ומגיעה למהירות מרבית של 210 קילומטרים לשעה.

== דורות ==
=== דור ראשון (2015–2021) ===
הדור הראשון הוצג בתערוכת הרכב של לוס אנג'לס בשנת 2011, ויצא למכירה בשנת 2012. הדור הראשון כלל מנוע בנזין I4 צילנדרים בנפח 1,998 סמ"ק המספק 200 כוחות סוס ב-7,000 סיבובים לדקה.

=== מתיחת הפנים ב-2016 ===
בשנת 2016 עברה הסובארו BRZ מתיחת פנים, שכללה עיצוב ספורטיבי והוספת חמישה כוחות סוס למנוע. היא הגיעה לישראל בשנת 2016.

=== דור שני (2021–הווה) ===
הדור השני הוצג בשנת 2021. בדור השני שודרג המנוע לנפח 2.4 ליטרים המספק כ-228 כוחות סוס ב-7,000 סיבובים לדקה, זאת לעומת 200 כוחות סוס בדור הראשון המצויד במנוע 2.0 ליטרים.

== גלריה ==
<gallery widths="230" heights="150" perrow="4">
קובץ:Dark Gray Subaru BRZ side.jpg|סובארו BRZ דור ראשון לפני מתיחת הפנים
קובץ:2018 Subaru BRZ SE LUX Automatic 2.0.jpg|סובארו BRZ דור ראשון אחרי מתיחת הפנים
</gallery>

== קישורים חיצוניים ==

* 
* [https://subaru.co.il/Images/Uploaded/BUBARU_BRZ.pdf מפרט מלא מאת סובארו], באתר סובארו
* 

== הערות שוליים ==

קטגוריה:מכוניות ספורט
BRZ
קטגוריה:מכוניות קופה
קטגוריה:כלי רכב יפניים
קטגוריה:דגמי מכוניות שהושקו ב-2012
ביאלוזירקה

ביאלוזירקה (באוקראינית: Білозірка; בפולנית: Białozórka) היא עיירה במחוז טרנופול שבמערב אוקראינה, בה התקיימה עד השואה קהילה יהודית.

העיירה, השוכנת כ-45 ק"מ דרומית לקרמניץ, נזכרת לראשונה במאה ה-16, אז הוענקה על ידי המלך זיגמונט השני אוגוסט לאציל לבית זברסקי. במאה ה-18 קיבל היישוב זכויות עירוניות.

==יהודי ביאלוזירקה==
יהודים החלו להתיישב בעיירה בראשית המאה ה-18, והתפרנסו לאחר חלוקת פולין ממתן שירותים לעוברים בין רוסיה ופולין. בתחילת המאה ה-19 פעל בעיירה בית דפוס עברי.

מראשית המאה ה-20 התקיימה בעיירה פעילות ציונית, ובתחילת שנות העשרים עלו לארץ כמאה מבני העיירה. באחוזה בקרבת העיירה התקיימה הכשרה חלוצית, וחלק מבוגריה היו ממייסדי כפר ויתקין.

בין מלחמות העולם נמנו בעיירה קרוב ל-900 יהודים, מתוך כ-2,200 תושבים. מספטמבר 1939 נכללה העיירה בשטחי ברית המועצות.

ביולי 1941, לאחר פרוץ מבצע ברברוסה, נכבשה העיירה בידי הגרמנים. בשבוע הראשון לכיבוש נרצחו בפומבי מספר נערות יהודיות מהעיירה. עד מהרה הוקם בעיירה יודנרט, שנצטווה להעביר לגרמנים תשלומי כופר.

ב-28 בפברואר 1942 גורשו יהודי העיירה לגטו שהוקם בלאניבצי הסמוכה, והועסקו שם בעבודות כפייה. באמצע אוגוסט 1942 הובלו יהודי העיירה, יחד עם יתר יהודי הגטו, לבורות ירי בדרך המובילה לקרמניץ, ושם נרצחו. 

כ-20 יהודים בני העיירה שרדו את השואה, אך לא שבו להתגורר בה.

==קישורים חיצוניים==

* [https://web.archive.org/web/20180513201600/http://moreshet.pl/he/node/257 ביאלוזרקה] ב[https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 

קטגוריה:מחוז טרנופול: יישובים
קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
Mario Bros.

הוא משחק פלטפורמה שפותח כמשחק ארקייד על ידי חברת נינטנדו ב-1983.

המשחק פותח על ידי שיגרו מיאמוטו. הוא יצא כ"מיני-משחק" - משחק וידאו קצר ופשוט יחסית, שהפך בהמשך לחלק מסדרת משחקי האחים סופר מריו 2. המשחק גם יצא מחדש עבור קונסולות המשחקים Wii ו-Wii U של נינטנדו.

במשחק מוצגת דמותו של מריו, שרברב אמריקאי-איטלקי, ושל אחיו הצעיר לואיג'י, שאמורים להילחם ביצורים המגיעים מהביוב שמתחת לעיר ניו יורק. מריו משמיד יצורים אלו לאורך המשחק באמצעות
קפיצה על גבם וסילוקם. המשחק קיבל ביקורות חיוביות על ידי המבקרים.

המשחק מהווה את ההופעה האחרונה של מריו בפלטפורמות שאינן של נינטנדו (המשחק הוסב למספר מחשבים ולקונסולת האטארי 2600 וקונסולות ההמשך בנוסף לקונסולת ה-Famicom/NES). מאז הופיע מריו רק בקונסולות נינטנדו עד ליציאת המשחק Super Mario Run שיצא למובייל.

==קישורים חיצוניים==

* 

* [http://www.nintendo.com/games/detail/AN20FWaWbXNL-oWwUHwK0sMxrfq_plpD האחים מריו בגרסת Wii], באתר נינטנדו 
* [https://archive.org/details/zx_Mario_Bros_1987_Ocean משחק חופשי באחים מריו], באתר ארכיון האינטרנט

קטגוריה:סופר מריו
קטגוריה:משחקי וידאו משנת 1983
קטגוריה:משחקי פלטפורמות ממוחשבים
קטגוריה:ערכים שבהם תבנית בריטניקה אינה מתאימה
קטגוריה:משחקי וידאו שפותחו על ידי שיגרו מיאמוטו
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
קטשופ בננה

קטשופ בננה (או בשמו הנוסף "רוטב בננה") הוא רוטב פיליפיני פופולרי העשוי מבננות מרוסקות, סוכר, חומץ ותבלינים. צבעו הטבעי הוא חום אך הוא נצבע בצבע מאכל אדום כדי להידמות לקטשופ רגיל העשוי מעגבניות. קטשופ הבננה נוצר כאשר היה מחסור של עגבניות במהלך מלחמת העולם השנייה, ומנגד הייתה תפוקה גדולה של בננות.

==מידע נוסף==

במטבח הפיליפיני מוגש קטשופ בננה כרוטב עיקרי לצד מנות רבות: נקניקיות, המבורגרים, צ'יפס, דגים ועוד. סוג זה של קטשופ הוא מרכיב עיקרי בספגטי הפיליפני, מה שמעניק לו מתיקות רבה יותר לעומת הספגטי האיטלקי.

קטשופ הבננה מיוצא למדינות בהן יש ריכוז גדול של יוצאי הפיליפינים: ארצות הברית, איטליה, קנדה, בריטניה, ערב הסעודית, כוויית, הונג קונג, צרפת, שווייץ, אוסטרליה, ניו זילנד ואיחוד האמירויות הערביות.

פיתוח קטשופ הבננה מיוחס למהנדסת המזון הפיליפינית מריה י' אורוסה (María Orosa; 1893–1945).

==קישורים חיצוניים==

קטשופ
קטגוריה:רטבים
דברי איתי יותר

דברי איתי יותר הוא אלבום האולפן השלישי של הזמר-יוצר והמלחין נתן גושן, שיצא לאור ב-4 באוגוסט 2015.

להוצאת האלבום קדמו שלושה סינגלים. הסינגל הראשון, "סערה", יצא לאור בפברואר 2015. שלושה חודשים לאחר מכן, במאי 2015, יצא לאור הסינגל השני מהאלבום, "דברי איתי יותר". הסינגל השלישי מהאלבום, "Thinking About it (Let it Go){{D}}", יצא לאור ב-27 ביולי 2015 והיה לסינגל הראשון של גושן באנגלית.

==רשימת רצועות==

== קישורים חיצוניים ==

* 

== הערות שוליים ==

קטגוריה:אלבומי נתן גושן
קטגוריה:אלבומים בעברית
ללא כפפות

ללא כפפות (באנגלית: Southpaw) הוא סרט דרמת-ספורט אמריקאי משנת 2015 בבימויו של אנטואן פוקואה על פי תסריט מאת קורט סאטר. בסרט מככבים ג'ייק ג'ילנהול, רייצ'ל מקאדמס ופורסט ויטאקר. הסרט הוקרן לראשונה בפסטיבל הסרטים הבינלאומי בשאנגחאי ביוני 2015 ויצא להקרנות מסחריות בארצות הברית ב-24 ביולי 2015.

פסקול הסרט הולחן על ידי המלחין ג'יימס הורנר והיה זה הפסקול האחרון שהפיק טרם מותו ביוני 2015. הסרט הוקדש לזכרו.

==עלילה==
בילי הופ הוא מתאגרף החי בניו יורק עם אשתו מורין ובתם לילה. בקרב על אליפות העולם במשקל קל כבד בילי זוכה באליפות אך נפצע קשה בעינו. מורין מנסה לשכנעו לפרוש מאיגרוף, כל עוד הוא בפסגה. בעת אירוע התרמה ליתומים, בילי סופג הקנטות מצד מתאגרף קולומביאני בשם מיגל "מג'יק" אסקובר, בעת שבילי ואשתו פונים לעזוב את האירוע. מיגל מטיח בו אמירות פוגעניות, בין השאר על מורין ועל התואר בו זכה. בקטטה שפורצת בין השניים יורים המאבטחים המקיפים אותם באוויר, וכדור תועה שירה הקטור, אחיו של מיגל, פוגע במורין וגורם למותה.

בילי מתמכר לטיפה המרה ולסמים ויוצא לחפש את הקטור. הוא מוצא את מריה, אשתו המכורה לסמים של הקטור ועוזב את המקום כשהוא מבין שהקטור אב לילדים. לאחר שהוא תוקף שופט בעת הפסד בקרב, בילי מושעה מאיגרוף למשך שנה, ונותר ללא הכנסות. מסומם הוא נוהג ומתנגש בעץ שבמתחם ביתו. האירוע גורם לו לאבד את המשמורת על בתו המושמת תחת השגחתה של קצינת שירותי הגנת הילד, אנג'לה ריברה. לילה כועסת עליו ומאשימה אותו במצבם.

בילי משיג עבודה במכון האימונים של המתאגרף לשעבר, טיטוס "טיק" ווילס ומשכנע אותו להפוך למאמנו. מנהלו לשעבר של ביל, ג'ורדן מיינס, שכעת מנהל את מיגל אסקובר, מארגן קרב בין השניים כדי להחזיר את בילי למרכז הבמה. טיק מסרב לאמן את בילי מתוך הבנה כי בילי נלחם כדי לנקום במיגל על מותה של מורין, אך משתכנע לאחר שאחד מהילדים המתאמנים במכון, הופי, נהרג בידי אביו האלים בניסיון להגן על אמו.

לילה סולחת לבילי ומשכנעת אותו להביא אותה לצפות בקרב. בתחילת הקרב, מיגל גובר על בילי אך בעצת טיק בילי ממתין לסיבובים האחרונים כדי להגיב. לאורך הקרב הוא משתמש בטכניקות הגנה והתחמקות אך נמנע מלהכות בחזרה. בדקות האחרונות בקרב, בילי מכה בחוזקה את מיגל ומפילו לקרקע. מיגל מצליח לקום לפני שהספירה מסתיימת. בילי מוכרז כמנצח לאחר הצבעת השופטים ומתאחד עם לילה בחדר ההלבשה, כשהיא מוחלת לו על שגיאות העבר שלו ומבקשת ממנו לחזור הביתה.

==צוות השחקנים הראשי==
* ג'ייק ג'ילנהול - בילי הופ
* רייצ'ל מקאדמס - מורין
* פורסט ויטאקר - טיק ווילס
*אונה לורנס - לילה הופ
* 50 סנט - ג'ורדן מיינס
*מיגל גומז - מיגל "מג'יק" אסקובר
* נעמי האריס - אנג'לה ריברה
* בו נאפ - ג'ון ג'ון

==קישורים חיצוניים==

===ביקורות===
* [https://web.archive.org/web/20160304040354/http://www.stickr.co.il/9864/ביקורת-סרט-ללא-כפפות/ ביקורת סרט: ללא כפפות]
* 
* 
קטגוריה:ערכים שבהם תבנית בריטניקה אינה מתאימה
קטגוריה:סרטי 2015
קטגוריה:סרטי איגרוף
קטגוריה:סרטי דרמה אמריקאיים
קטגוריה:סרטי סמים אמריקאיים
קטגוריה:סרטים באנגלית
קטגוריה:סרטים שבוימו על ידי אנטואן פוקואה
חור בסדין

חור בסדין הוא מיתוס ולפיו במגזר החרדי מקיימים יחסי אישות דרך חור בסדין. האגדה נפוצה בעיקר בקרב יהודים חילונים או לא-אורתודוקסים.

== מקור הביטוי ==
המקור הראשון הידוע על קיום יחסי אישות דרך סדין הוא בתלמוד הירושלמי, שם מסופר על רבי יוסי בן חלפתא, שהיה עליו לייבם את אשת אחיו שנפטר ערירי. הוא קיים עמה יחסי אישות דרך סדין חמש פעמים, ומזה נולדו לו חמישה בנים שגדלו לתנאים בישראל.

הסיבה שזהירות קיצונית נדרשת בייבום היא שבאופן רגיל אשת האח אסורה באיסור חמור מאוד, גם אחרי מותו. הייבום הוא דין מיוחד במינו שמאפשר להתיר, בנסיבות שבהן אין לאח ילדים, איסור חמור זה, זאת כדי להעמיד צאצאים לאח. מאחר שההיתר הוא רק לצורך העמדת צאצאים לא רצה רבי יוסי ליהנות מקיום יחסי האישות עם אשת אחיו המנוח, ולכן בעל אותה באמצעות סדין שחצץ בינו לבינה.

== המיתוס והמציאות ==
לפי המיתוס הקיים בחברה החילונית, חלק מהחרדים נמנעים מלקיים יחסים בעירום מלא. לכן, לפי המיתוס, קיים סדין החוצץ בין האישה לגבר, אשר בו יש חור המיועד אך ורק לצורך החדרת פין הגבר לנרתיק האישה. העיתונאי אמנון לוי כתב על כך: "אין, וכנראה לא היה אף פעם, סדין כזה. אף קבוצה חרדית שפגשתי, כולל המחמירות ביותר כמו חסידי גור וחסידי 'תולדות אהרון', אינה מקיימת את המנהג המוזר הזה. אף אחד מהחרדים גם לא שמע על המנהג הזה בעבר. פשוט אין 'סדין עם חור' בשום מקום, להוציא אולי את דמיונם הפרוע של החילונים".

הגמרא במסכת כתובות פרק רביעי אף מביאה ברייתא שסותרת את המיתוס: "תני רב יוסף: 'שארה' – זה קירוב בשר; שלא ינהג בה מנהג פרסיים שמשמשים מיטתם במלבושיהם." הגמרא ממשיכה ואומרת: "מסייע ליה לרב הונא, דאמר רב הונא: האומר אי אפשי לי אלא אני בבגדי והיא בבגדה יוציא ויתן כתובה". לדעת הרמב"ן זהו איסור דאורייתא. הפוסקים מסכימים שכן אם להפך, שהאשה מסרבת בעירום, הבעל יכול לדרוש גט ללא כתובה.

רבי משה קורדובירו, מקובל בן המאה ה-16, התייחס לתופעה זו בחומרה רבה: "ויש שרצו להוסיף קדושה ולבעול דרך סדין, והיזהר והישמר, דבהא שבקוה לחסידותייהו [עזבו את החסידות של עצמם], שחס ושלום הוא פירוד בין זכר ונקבה וקרוב להוליד פסולים בעניין זה, אלא 'והיו לבשר אחד' כתיב, שלא יהיה דבר חוצץ בינו לבינה כלל, וכן פירשו בתיקוני הזוהר"<ref>ספר תפילה למשה, שער תשיעי, סימן ט, קפז ע"ב. הסתמכות הרמ"ק היא על תיקוני הזוהר, תיקון נח הדורש את צירוף הפסוק ודבק באשתו והיו לבשר אחד (בראשית ב,כד) אל הפסוק שאחריו, ויהיו שניהם ערומים האדם ואשתו (שם, פסוק כה) להוכיח שאיחוד זכר ונקבה חייב להיות בקירוב בשר שלא יהיה 'דבר חוצץ' כמו שאסור שיהיה 'דבר חוצץ' בין הקב"ה לשכינה, אלא יהיו שניהם בדבקות ממשית ללא לבוש כלל. ראו הרחבה בעניין זה בחוברת [https://static.s123-cdn-static-d.com/uploads/4762626/normal_60d03a5ca2efb.pdf הבית היהודי בתורת רשב"י] </ref>.

בהלכה אין זכר לקיום יחסי אישות באמצעות סדין, אולם חלקים מסוימים בחברה החרדית החסידית נמנעים מלקיים יחסים בעירום מלא. חסידות גור ידועה כמחמירה שבהם, שם נשים מקיימות יחסים כשחלוק השינה מופשל מעט למעלה והגבר מוריד במעט את מכנסיו ומפשיל את חולצתו למעלה; אופן זה של קיום יחסים מוזכר לעיתים כחור בסדין.

== קישורים חיצוניים ==
* [https://jewsonmoon.wordpress.com/2012/09/30/החור-בסדין-אגדה-וקורטוב-אמת/ החור בסדין – אגדה וקורטוב אמת], באתר "יהודים על הירח", 30 בספטמבר 2012.
* 
*[https://www.snopes.com/fact-check/sheet-dreams-are-made-of-these/ האם יהודים אורתודוקסים משתמשים בחור בסדין?], באתר snopes.

== הערות שוליים ==

קטגוריה:מיניות ביהדות
קטגוריה:יהדות חרדית
קטגוריה:אגדות אורבניות
מחזמר להיטים

מחזמר להיטים (באנגלית: Jukebox musical) הוא מחזמר או סרט קולנוע מוזיקלי שמשלב בתוכו בעיקר שירים פופולריים שכבר התפרסמו בעבר. בדרך כלל, יש מכנה משותף לכל השירים, כגון: נכתבו על ידי או עבור מוזיקאי או הרכב מוזיקלי או שהולחנו או בוצעו על ידם. השירים נקשרים ביחד לעלילה דרמטית. לעיתים קרובות - עלילה המתארת את סיפורו הביוגרפי של המוזיקאי/ההרכב, אם כי בחלק מהמקרים העלילה לא סובבת סביב דמות מפורסמת אמיתית כלל. למרות שמחזות זמר להיטים זכו להצלחה במשך שנים (למשל Buddy – The Buddy Holly Story, מחזמר אודות חייו של באדי הולי שרץ בוסט אנד של לונדון במשך 13 שנים 1989-2003), את הגל האחרון של העלייה בפופולריות של סוגה זו הובילה ההצלחה של המחזמר !{{כ}}Mamma Mia, הבנוי סביב המוזיקה של להקת אבבא השוודית.

המבקרים חלוקים בדעותיהם אודות מחזות זמר להיטים, כאשר הביקורת הנפוצה ביותר היא שיש בהם יותר מדי דגש על כמות השירים שניתן לשלב במחזמר. מחזות זמר להיטים מסוימים, כגון Lennon או Good Vibrations, זכו לביקורות שליליות והפכו לכישלונות קופתיים. לעומת זאת, הפקות אחרות, כמו Jersey Boys או All Shook Up, זכו הן לביקורות משבחות, והפכו לפופולריים בקרב מעריצים ומבקרים כאחד.

==יצירות בולטות בז'אנר==
===בתיאטרון===
* מאמה מיה! (1999) - שירי להקת אבבא

===בקולנוע===

===בטלוויזיה===
* שפתון על צווארונך (1993)
* Glee (2009)
* סמאש (2012)

===בישראל===

==ראו גם==
* סרט מוזיקלי
* תיאטרון מוזיקלי

*
קטגוריה:סוגות בקולנוע
קטגוריה:תרבות מוזיקלית
דניאל ויליאמס

דניאל גרסיה ויליאמס (באנגלית: Danielle Gracia Williams; נולדה ב-14 בספטמבר 1992) היא אתלטית ג'מייקנית, אלופת העולם (בייג'ינג 2015) בריצת 100 מטר משוכות.

== ביוגרפיה ==
ויליאמס נולדה במחוז סנט אנדרו, ג'מייקה. אחותה הגדולה ממנה בשנתיים שרמיין אף היא אצנית מצטיינת בריצת 100 מטר משוכות. היא לומדת מנהל עסקים וספורט באוניברסיטת ג'ונסון סמית' בשארלוט קרוליינה הצפונית.

===2013===
באוניברסיאדה שנערכה בקאזאן, רוסיה ביולי 2013 זכתה ויליאמס במדליית ארד בריצת 100 מטר משוכות בתוצאה של 12.84 שניות. חודש לאחר מכן, באליפות העולם שנערכה במוסקבה, רוסיה היא סיימה במקום 20 בריצת 100 מטר משוכות בתוצאה של 13.13 שניות.

===2014===
במשחקי חבר העמים שנערכו בגלאזגו, סקוטלנד באוגוסט 2014 סיימה ויליאמס במקום רביעי בריצת 100 מטר משוכות בתוצאה של 13.06 שניות.

===2015===
באוניברסיאדה שנערכה בקוואנגג'ו, קוריאה הדרומית בתחילת יולי 2015 זכה ויליאמס במדליית זהב בריצת 110 מטר משוכות בתוצאה של 12.78 שניות.

====אלופת עולם====
באליפות העולם באתלטיקה שנערכה בבייג'ינג, סין בסוף אוגוסט אותה שנה זכתה ויליאמס במדליית זהב, בריצת 100 מטר משוכות בשיא אישי חדש של 12.57 שניות, לפני סינדי רולדר מגרמניה שיא אישי חדש של 12.59 שניות ואלינה טאלאי מבלארוס שקבעה שיא לאומי חדש של 12.66 שניות. בשלב חצי הגמר היא קבעה שיא אישי חדש של 12.58 שניות, התוצאה המהירה בשלב זה. אחותה שרמיין סיימה במקום שביעי בריצה זו בתוצאה של 12.95 שניות.

== שיאים אישיים ==
===אצטדיון===
* ריצת 100 מטר: 11.24 שניות (2013)
* ריצת 200 מטר: 22.62 שניות (2013)
* ריצת 100 מטר משוכות: 12.32 שניות (2019)

===אולם===
* ריצת 60 מטר: 7.32 שניות (2014)
* ריצת 200 מטר: 23.43 שניות (2013)
* ריצת 60 מטר משוכות: 8.02 שניות (2015)

== קישורים חיצוניים ==

קטגוריה:אתלטיות ג'מייקניות
קטגוריה:אצנים ג'מייקנים
קטגוריה:רצות משוכות
קטגוריה:אלופות עולם באתלטיקה
קטגוריה:אלופות האוניברסיאדה: אתלטיות
קטגוריה:משתתפות ג'מייקניות באולימפיאדת פריז (2024)
קטגוריה:ג'מייקניות שנולדו ב-1992
5.56x45 מ"מ נאט"ו

מימין כדור 5.56x45, באמצע התרמיל – ללא קליע, ומשמאל הקליע בלבד. זהו כדור נפוץ בשימוש צה"לי ב[[רובה M16, ברובה M4 וברובה תבור]]
5.56 מ"מ נאט"ו (באנגלית: ) הוא כדור בקליבר 5.56 מילימטר (מ"מ), משמש ככדור הסטנדרטי והנפוץ ביותר במדינות ברית נאט"ו וכן במדינות רבות שאינן חברות הברית. תחמושת זו משמשת בעיקר רובי סער ממשפחת ה-M16, כולל ה-CAR-15 וה-M4 קרבין. גם משפחת רובי הגליל, התבור (כולל המיקרו-תבור) והערד תומכים בקליבר זה. הטווח היעיל של תחמושת ה-5.56 מילימטר הוא כ-500 מטר.

תחמושת זו מבוססת על ה-0.223 רמינגטון, תחמושת אזרחית בקוטר 0.223 אינץ'. הקליע מוגדר אומנם כ-5.56, אולם הוא בקוטר 5.70 מילימטר לפני הירי; במהלך הירי הוא נדחס בקנה ויוצא ממנו בקוטר של 5.56 מילימטר.

==היסטוריה==
בזמן מלחמת וייטנאם היה בשימוש צבא ארצות הברית רובה M-14 בקליבר 7.62x51 מ"מ נאט"ו. רובה זה השתמש בכדור 7.62 מילימטר שהכיל כמות גדולה של אבק שרפה שגרמה להיווצרות רתע רב שהקשה על היורה לשמור על המטרה בכוונת ובמיוחד בירי אוטומטי שבו קנה הנשק היה עולה למעלה ומקשה לשמור על המטרה, דבר שגרם לבזבוז מיותר של כדורים. לכן היה צורך בנשק שיהיה מדויק במצב ירי אוטומטי וגם בעל רתע חלש יותר.

כדי להתמודד עם הבעיה החליטה חברת קולט, יצרנית ה-M-14, לעדכן גם את כלי הנשק וגם את התחמושת. השינוי בתחמושת היה הקטנת קוטר הקליע מ-7.62 מילימטר (0.308 אינץ') ל-5.56 מילימטר (0.223 אינץ'), דבר שהפחית את הרתע והקל על היורה. השינוי במבנה הנשק היה הרמת הכוונות ויישור הקת. הרובה החדש כונה M-16, ובעקבות הצלחתו, כוחו ודיוקו הפך ה-5.56 לכדור מהנפוצים בעולם.

חברת תעש מערכות הישראלית מייצרת גרסה של תחמושת ה-5.56 מ"מ המיועדת לקליעה מדויקת (כגון במתארי לוחמה בטרור) וצליפה בשם RazorCore. תחמושת זו נמצאת בשימוש הימ"מ – היחידה המיוחדת ללוחמה בטרור של ישראל.

==קישורים חיצוניים==

==הערות שוליים==

קטגוריה:תחמושת
5.56 מ"מ נאט"ו
5.56 מ"מ נאט"ו
סרגיי שובנקוב

סרגיי ולדימירוביץ' שובנקוב (ברוסית: Серге́й Владимирович Шубенков; נולד ב-4 באוקטובר 1990) הוא אתלט רוסי, אלוף העולם (בייג'ינג 2015) ופעמיים ברציפות אלוף אירופה (הלסינקי 2012 וציריך 2014) בריצת 110 מטר משוכות.

== ביוגרפיה ==
שובנקוב נולד בברנאול, בדרום סיביר המערבית. הוא בנה של האתלטית נטליה שובנקובה שיאנית ברית המועצות (6 שנים) ומדורגת 11 בכל הזמנים בקרב שבע (6859 נקודות). בשיאה (1984) דורגה במקום שני בעולם, אך היא לא השתתפה במשחקים האולימפיים (לוס אנג'לס 1984), בשל החרם שהטילה מדינתה.

===2012===
====אלוף אירופה====
באליפות אירופה שנערכה בהלסינקי, פינלנד ביוני 2012 זכה שובנקוב במדליית זהב בריצת 110 מטר משוכות בתוצאה של 13.16 שניות, לפני גארפילד דרייה נצרפת (13.20 שניות) וארתור נוגה מפולין (13.27 שניות).

===2013===
באליפות העולם שנערכה במוסקבה, רוסיה באוגוסט 2013 זכה שובנקוב במדליית ארד בריצת 110 מטר משוכות בתוצאה של 13.24 שניות, אחרי דייוויד אוליבר (13.00 שניות) וריאן וילסון (13.13 שניות), שניהם מארצות הברית.

===2014===
באליפות אירופה שנערכה בציריך, שווייץ באוגוסט 2014 זכה שובנקוב במדליית זהב בריצת 110 מטר משוכות בתוצאה של 13.19 שניות, לפני ויליאם שרמן מבריטניה (13.27 שניות) ודימיטרי בסקו מצרפת (13.28 שניות) ובכך הגן על תוארו.

===2015===
====אלוף העולם====
באליפות העולם שנערכה בבייג'ינג, סין באוגוסט 2015 זכה שובנקוב במדליית זהב בריצת 110 מטר משוכות בשיא רוסיה חדש של 12.98 שניות, לפני האנסל פרצ'מנט מג'מייקה (13.03 שניות) ושיאן העולם ארייס מריט מארצות הברית (13.04 שניות).

באליפות העולם באתלטיקה 2017 התחרה כאתלט עצמאי ולא תחת דגל רוסיה שלא הורשתה להשתתף. הוא זכה במדליית כסף בתוצאה של 13.14 שניות. ביולי 2018 שיפר את שיאו האישי ל-12.92 שניות.

== שיאים אישיים ==
===אצטדיון פתוח===
* ריצת 110 מטר משוכות: 12.92 שניות (2018) שיא רוסיה

===אולם===
* ריצת 60 מטר משוכות: 7.49 שניות (2013)

== קישורים חיצוניים ==

קטגוריה:אצנים רוסים
קטגוריה:אלופי עולם באתלטיקה
קטגוריה:רוסים שנולדו ב-1990
קרום חיצוני

תרשים המתאר את המבנה של [[חיידקים גראם-שליליים. הקרום החיצוני הוא השכבה בה קבועים פורינים ומולקולות LPS]]
קרום חיצוני (באנגלית: Outer membrane) הוא קרום העוטף את שכבת הפפטידוגליקן בחיידקים גראם-שליליים ואינו קרום התא שעוטף את החיידק ואברוניו. הקרום החיצוני, בשונה מקרום התא, הוא דו-שכבתי א-סימטרי, כלומר בחלקו הפנימי קבועה שכבה של פוספוליפידים, בדומה לקרום התא, אולם בחלקו החיצוני קבועות מולקולות אמפיפיליות מסוג LPS ו-LOS שמשמשות בתור אנדוטוקסינים וכן חלבוני תעלה מסוג פורינים שמונעים דיפוזיה של אנזימים בקטריוליטיים, דוגמת ליזוזים.

==הרכב הקרום החיצוני==
הקרום החיצוני הוא, כאמור, קרום דו-שכבתי א-סימטרי. בחלקו הפנימי מורכב משכבת פוספוליפידים ואילו בחלקו החיצוני קבועות מולקולות אמפיפיליות מסוג LPS ו-LOS וכן חלבוני תעלה מסוג פורינים שמאפשרים דיפוזיה של מולקולות הידרופיליות במשקל נמוך מ-700 דלטון לחלל הפריפלזמי. אותם הפורינים אף מונעים "זליגה" של מרכיבי הפריפלזמה אל מחוץ לתא החיידקי. על פני חלקו החיצוני של הקרום החיצוני נמצאים קולטנים רבים שחלקם מהווים אתרי הצמדות לבקטריופאג'ים.

הקרום החיצוני מעוגן אל קרום התא בנקודות הדבקות (Adhesion sites) ואל הדופן הפפטידוגליקנית על ידי ליפופרוטאינים ייעודיים, דוגמת Braun's lipoprotein. הליפופרוטאינים נעזרים בקשרים קוולנטיים על מנת לבצע את פעולת העיגון. שלמות ויציבות הקרום החיצוני תלויים בקשרים הידרופוביים שנוצרים בתיווך יוני מגנזיום וסידן בין קבוצות הזרחה, על גבי מולקולות LPS, לבין מארג החלבונים הקבועים בקרום החיצוני.

==ביוגנזה של מרכיבי הקרום החיצוני==
תרשים A: ביוגנזה של מולקולת LPS
תרשים B: שינוע של מולקולת LPS מוגמרת אל החלק החיצוני של הקרום החיצוני
הביוגנזה של מרכיבי הקרום החיצוני מתרחשת בציטופלזמה של חיידקים גראם-שליליים. לאחר מכן משונעים מרכיבי הקרום החיצוני אל מחוץ לדופן על ידי חלבוני שינוע. כך לדוגמה ליפיד A ואנטיגן O, שמרכיבים את מולקולת ה-LPS, נוצרים בציטופלזמה ומשונעים, באופן נפרד זה מזה, על ידי מנגנונים שונים:
# לאחר שסונתזה ליבת ליפיד A היא משונעת דרך קרום התא לפריפלזמה באמצעות חלבון השינוע MsbA, ממשפחת חלבוני ATP-binding cassette transporter (ראו תרשים A).
# לאחר שסונתזה יחידה של אנטיגן O היא משונעת דרך קרום התא לפריפלזמה באמצעות חלבון השינוע O-antigen transporter (Wzx). בפריפלזמה עובר אנטיגן O פולימריזציה על ידי האנזימים Wzy/z polymerase ולאחר מכן עובר איחוי (ליגציה) לליבת ליפיד A, על ידי האנזים WaaL ligase (ראו תרשים A).
# מולקולות LPS שלמות, שזה עתה סונתזו, משונעות דרך הפריפלזמה לחלקו החיצוני של הקרום החיצוני ו"מושתלות" שם על ידי מערכת חלבוני Lpt A-G (ראו תרשים B).

==פתוגניות==
המבנה הייחודי של הקרום החיצוני תורם רבות לפתוגניות של חיידקים גראם-שליליים בשל נוכחות מולקולות LPS ו-LOS, שמשמשות בתור אנדוטוקסינים. חדירתו של ליפיד A לרקמה עמוקה, או למחזור הדם עלולה להוביל להרעלת דם (Septicemia) ולתגובה חזקה של מערכת החיסון כנגדו היות שהוא מהווה אימונוגן חזק מאוד כלפי המערכת. הרעלת דם באה לידי ביטוי בעלייה חדה בחום הגוף, צניחת לחץ הדם וקרישה תוך-כלית מפושטת (DIC). מצב זה מסכן חיים ודורש התערבות רפואית מיידית.

נוכחות הקרום החיצוני תורמת רבות לשרידותם של חיידקים גראם-שליליים. יחד עם הקפסולה הם מהווים מחסום פיזי מפני חדירת אנטיביוטיקות שעלולות לפגוע בדופן ובקרום התא. זאת הסיבה לכך שקשרים הידרופוביים, שתורמים ליציבות ולשלמות הקרום החיצוני, מהווים אתר מטרה אידיאלי לאנטיביוטיקות רבות.

==הערות שוליים==

קטגוריה:מיקרוביולוגיה
קטגוריה:אנטומיה תאית
דישון עלוותי

דישון עלוותי הוא טכניקה להזנת צמחים על ידי דישון נוזלי באופן ישיר על עלוות הצמח, בניגוד להוספת דשן מסורתית שמתבצעת בהגמעה (השקיה). הצמחים מסוגלים לקלוט אלמנטים חיוניים דרך העלים.

הקליטה מתבצעת דרך פיוניות העלים וגם באמצעות האפידרמיס.

שינוע האלמנטים בדישון עלוותי יהיה מהיר יותר כאשר הוא נעשה דרך הפיוניות, אך כלל הספיגה יכולה להיות טובה במידה זהה כאשר נעשית דרך האפידרמיס.

בנוסף, הצמחים מסוגלים לקלוט אלמנטים דרך הגבעול.

בעבר סברו כי דישון עלוותי פוגע בעגבניות אך סברה זו הופרכה וכיום דישון עלוותי הוא סטנדרט בחקלאות ונעשה בו שימוש נרחב.

== מקורות דישון עלוותי ממקורות ימיים ==
 דרך נפוצה לביצוע דישון עלוותי היא באמצעות תערובות שעשויות מצמחי ים בעיקר אצת ים צפוני (אסקופילום נודוסום)
אשר מכילה רבים מיסודות הקורט.
ככל שיותר מאלמנטים אלו נזקקים, כך קשה יותר לאזן את נוכחותם באדמה.
אצת ים צפוני מכילה גם הורמונים צמחיים שנחשבים מועילים להתפתחות חלקי הצמח השונים - העלים, הפרחים והפירות.
השימוש בתמציות אצות נפוץ בקרב מגדלי גידולים אורגניים המעדיפים להימנע משימוש בהורמונים סינתטיים.

== יעילות ==
H.B Tkey היה ראש המחלקה לחקלאות באוניברסיטת מישיגן בשנות החמישים.

בעבודתו עם S.H Wittwer הם הוכיחו את יעילותו של הדישון העלוותי.

באמצעות יישום של זרחן ואשלגן רדיואקטיביים לעלוות הצמחים ושימוש במונה גייגר לאיבחון הקליטה, השינוע והשימוש של הצמחים בדשן.

שינוע הדשן בצמח נעשה בקצב של כ־30 ס"מ לשעה לכל חלקי הצמח.

מיצוי מעלי הצמחים יכול להיבחן באמצעות רפרקטומטר: אם לאחר הדישון העלוותי כמות האור המוחזר עולה באופן משמעותי, הדבר מעיד כי חלק מן החומרים המזינים נספגו.

ריסוס מועשר יכול לעזור לחומרים המזינים להיצמד לעלים ולייעל את החדירה.

== יישום ==
דישון עלוותי נעשה לרוב בשעות הערב, זאת מכוון שחום גורם לפיוניות של זני צמחים מסוימים להיסגר, דבר המפחית את הספיגה ויעילות הדישון.

== ביבליוגרפיה ==
* פטר דונלן. [http://www.motherearthnews.com/ דישון עלוותי], אמא אדמה. חדשות מאי\יוני 1988.
* רוברט ל מיקלסן. [https://web.archive.org/web/20170720185559/http://www.ipni.net/ipniweb/pnt.nsf/5a4b8be72a35cd46852568d9001a18da/688627694f30cb2e8525740c004c6971!OpenDocument היכן מתאים הדישון העלוותי?] מגזין תזונת הצמח היום 
* המוסד הבינלאומי לתזונת הצמח ([http://www.ipni.net/ipniweb/portal.nsf/0/35A687BDB628E999852572050049A51A IPNI)] אביב 2008 מס.3
== לקריאה נוספת ==
* קריאה אודות [http://growshop.co.il/תוספי-אצות-לדישון-אורגני/ דישון עלוותי אורגני באצות ים צפוני (KELP)] באתר גרו שופ
* קריאה אודות [http://growshop.co.il/חומצה-הומית-וחומצה-פולבית-לדישון-אורג/ שילוב חומציות הומיות עם תוספי אצות לדישון עלוותי] באתר גרו שופ

קטגוריה:פעולות חקלאיות
SOS (שיר של אבבא)

"SOS" היה הסינגל השלישי מתוך האלבום "ABBA", אלבומה השלישי של להקת הפופ השוודית "אבבא", משנת 1975. השיר היה הלהיט העולמי הגדול הראשון של אבבא מאז "ווטרלו".

== מיקומי שיא ==

== גרסאות כיסוי ==

* בשנת 2000 הוציאה להקת המטאל הגרמנית At Vance גרסה רוק-מטאלית של השיר.
* בשנת 2009 ביצע ג'ון פרושיאנטה, הגיטריסט של להקת רד הוט צ'ילי פפרז, גרסה משלו לשיר.
* בשנת 2010 ביצעה להקת הרוק הבריטית קאטינג קרו גרסה לשיר.
* בשנת 2016 הוציאה הלהקה הבריטית פורטיסהד גרסת טריפ הופ של השיר.
* בשנת 2018 הזמרת שר הוציאה גרסת כיסוי לשיר מתוך האלבום "Dancing Queen", אלבום קאברים לשירים של להקת אבבא.
* בשנת 2022 הוציאה הלהקה הפינית Amberian Dawn גרסת כיסוי לשיר מתוך אלבום מחווה ללהקת אבבא.
* בשנת 2023 חברי להקת U2, בונו ודה אדג' ביצעו גרסה אקוסטית של השיר.

== קישורים חיצוניים ==
* 

קטגוריה:שירי 1975
קטגוריה:סינגלים מ-1975
קטגוריה:שירי אבבא
קטגוריה:שירי שר
קטגוריה:שירים ממאמה מיה!
קטגוריה:שירים באנגלית
קטגוריה:בלדות משנות ה-1970
קטגוריה:שירי דיסקו
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אפיק רקורדס
קטגוריה:סינגלים בהוצאת פולאר מיוזיק
סאיטאמה (מחוז)

מחוז סאיטאמה (ביפנית: Saitama-ken 埼玉県) הוא מחוז באזור קאנטו שבאי הונשו, יפן. בירת המחוז היא העיר סאיטאמה.

מחוז סאיטאמה הוא חלק מאזור מטרופולין טוקיו, ורבות מערי המחוז נחשבות לפרברים של טוקיו.

==היסטוריה==
לאורך שנות ההיסטוריה היפנית היה האזור של מחוז סאיטאמה תחת שליטת מספר מחוזות, כגון מחוז צ'יצ'יבו ומחוז מוסאשי, והיה ידוע כמרכז חקלאי פורה שבו ייצרו את מרבית אספקת האוכל של מישור קאנטו.

לאחר מלחמת העולם השנייה החלה העיר טוקיו להתפתח ולצמוח במהירות. השיפור בקווי התחבורה, והמחסור באזורי מגורים בטוקיו עצמה, הביאו לצמיחת מחוז סאיטאמה, שאוכלוסייתה צמחה בכמעט פי שלושה משנת 1960. כיום מחוברות מרבית מערי המחוז לטוקיו בקווי הרכבת התחתית של טוקיו, ולמעשה משמשות פרברי מגורים של העיר.

==גאוגרפיה==
מחוז סאיטאמה גובל בעיר טוקיו, ובמחוזות איבראקי, צ'יבה, טוצ'יגי, גונמה, נאגנו ויאמאנאשי. הוא שוכן בלב אזור קאנטו, אורכו 52 קילומטרים מצפון לדרום, ורוחבו 103 קילומטרים ממזרח למערב. מחוז סאיטאמה הוא מחוז התשיעי הקטן ביותר ביפן, עם שטח של 3,797 קמ"ר.

את הגבול המזרחי, עם מחוז צ'יבה, מסמן נהר אדו, ואילו את הגבול הצפוני וצפון-מערבי, עם מחוז גונמה, מסמנים הנהרות טונה וקנאגווה, ואת הגבול הדרומי מסמנים נהרות ארקאווה, טאמה ופואפוקי.

הטופוגרפיה של מחוז סאיטאמה מחולקת על ידי הקו הטקטוני האצ'יאוג'י, הנמתח מצפון לדרום, ומחלק את המחוז לחלק המערבי ההררי והחלק המזרחי השטוח, המהווה 67.3% משטח המחוז.

===ערים===
במחוז סאיטאמה 40 ערים:
{|
|-
|
* אגאו
* אוקגאווה
* אירומה
* אסאקה
* גיודה
* האנו
* הונג'ו
* היגאשימצויאמה
* הידאקה
* הניו
|
* הסודה
* ואקו
* וראבי
* טודה
* טוקורוזאווה
* יאישיו
* יושיקאווה
* מיסאטו
* ניאיזה
* סאטה
|
* סאיטאמה (בירת המחוז)
* סוקה
* סיאמה
* סקאדו
* פוג'ימי
* פוג'ימינו
* פוקאיה
* צורוגאשימה
* צ'יצ'יבו
* קאזו
|
* קווגואה
* קווגוצ'י
* קומגאיה
* קונוסו
* קוקי
* קושיגאיה
* קיטמוטו
* קסוקאבה
* שיקי
* שיראוקה
|}

<gallery>
Central Chichibu view from Hitsujiyama Park.JPG|צ'יצ'יבו
View of Tokorozawa from Hachikokuyama.jpg|טוקורוזאווה
Matsubara-danchi 004, Soka, Saitama prefecture, Japan.JPG|סוקה
Kasukabeekihohomen.jpg|קסוקאבה
</gallery>

==ערים תאומות==
* 
* 
* 
* 
* 
* 
* 

==קישורים חיצוניים==

* 
* 

* [http://www.pref.saitama.lg.jp/english/index.html האתר הרשמי של מחוז סאיטאמה]

קטגוריה:יפן: מחוזות
קטגוריה:קאנטו: מחוזות
סאקוביטריל

סאקוביטריל (sacubitril), היא תרופה חדשה שאושרה על ידי ה-FDA ביולי 2015 בשילוב עם ואלסרטן לטיפול באי ספיקת לב, תחת השם המסחרי entresto. entresto היא תרופה המיוצרת ומשווקת על ידי חברת נוברטיס. 

סאקוביטריל בשילוב עם ואלסרטן נחקר במחקר קליני גדול בשם PARADIGM-HF שהראה על היעילות שלו במטופלים עם אי ספיקת לב, עם מקטע פליטה מופחת. המחקר שבדק את סאקוביטריל מול אנאלפריל (מעכב ACE), הופסק לאחר תקופת מעקב חציונית של 27 חודשים, מאחר שנצפה אפקט מיטיב משמעותי על ירידה בתמותה ומניעת אשפוזים במטופלים שקיבלו סאקוביטריל בהשוואה לאנאלפריל. 

== מנגנון הפעולה ==
סאקוביטריל עוברת פירוק על ידי אנזימי אסטראזות ליצירת המטבוליט הפעיל LCQ657. המטאבוליט הפעיל מעכב את האנזים neprilysin. אנזים זה הוא אנזים שמפרק מספר אנזימים (פפטידים) הפועלים של כלי הדם, כגון: natriuretic peptides, ברדיקינין ואדרנומדולין (adrenomedullin). עיכוב האנזים מעלה את הרמות של האנזים הפפטידיים האלו, מפחית כיווץ של כלי דם, מפחית אצירת נתרן ומונע עיצוב מחדש של המערכת הלבבית. 

== תופעות לוואי ==
מאחר שמדובר בתרופה חדשה, תופעות הלוואי הידועות כיום מבוססות על פני המחקר שנערך על התרופה. במהלך השיווק סביר יהיה שיצטבר מידע נוסף אודות תופעות הלוואי נוספות הצפויות מהתרופה. 
תופעות הלוואי השכיחות ביותר שנצפו במחקר ה-PARADIGM HF, כללו:
# תת-לחץ דם 
# עלייה ברמות אשלגן בדם (היפרקלמיה).
תופעות לוואי נוספות שנמצאו במחקר כוללות:
# שיעול (בשל עלייה ברמות ברדיקינין)
# עלייה ברמות קריאטינין בדם
# אנגיואדמה - תופעת לוואי שהיא אופיינית גם למעכבי ACE.

== פרמטרים למעקב וניטור ==
במהלך הטיפול בסאקוביטריל, יש לעקוב אחרי רמות אלקטרוליטים בדם (בעיקר אשלגן), רמות קריאטינין בדם, משקל גוף (לאור צבירת נוזלים המאפיינת חולים עם אי ספיקת לב), לחץ דם ודופק.

==קישורים חיצוניים==

==הערות שוליים==

קטגוריה:תרופות
קטגוריה:תרופות הפועלות על המערכת הקרדיווסקולרית
קטגוריה:תרופות לטיפול ביתר לחץ דם
יורם ישראלי

יורם ישראלי (נולד ב-18 במרץ 1953) הוא פוליטיקאי שכיהן כראש המועצה האזורית מטה אשר.

==ביוגרפיה==
יורם ישראלי נולד ב-18 במרץ 1953 בבית חולים "העמק" ליוסף ("אורוס") ועדה ("אדל'ה") ישראלי, חברי ומייסדי הקיבוץ הדתי עין הנצי"ב בעמק בית שאן. הוריו עלו מגרמניה בשנת 1935 כחלוצים צעירים ונפגשו בעיר גנים בחיפה, שם הקימו גרעין עבודה שעסק בעבודות חקלאיות שונות ברחבי הארץ. לאחר מסע ארוך, בעיקר בחיפוש אחר עבודות חקלאיות ברחבי הארץ, הקימו את היישוב אמונים בחולות נחלת יהודה ע"ש גרעין המייסדים "אמונים".

ב־1946, בצו התנועה, נדדו לעמק בית שאן ובט"ו בשבט שנה זו, הקימו את קבוץ עין הנצי"ב בו נולדו חמשת ילדיהם ובהם יורם ישראלי וארבעת אחיו.

את לימודיו עשה יורם ישראלי בבית הספר הדתי המשותף לקיבוצי האזור הדתיים בעמק בית שאן. לאחר סיום לימודיו, התגייס לקורס טיס ומשם דרך הנח"ל וקורס קצינים הגיע לאחר סיום מלחמת יום כיפור, לשירות כמ"פ טנקים בחטיבת השריון 188 ברמת הגולן. את שירות המילואים שלו עשה בחטיבת טנקים מילואים בדרום הארץ. בתפקידו האחרון שימש כסמח"ט החטיבה, בדרגת סא"ל.

ב־1977 לאחר שירות בקבע התחתן עם אשתו סמדר, בת קיבוץ געתון, אותה הכיר בזמן השירות הצבאי. לאחר טיול ארוך בעולם חזר והתקבל עם סמדר כחברים בקיבוץ געתון. בקיבוץ עבד במטע האבוקדו ושימש במיגון תפקידים בהם בין השאר: מזכיר קיבוץ, מנהל עסקי של הקיבוץ, גזבר הקיבוץ ויו"ר הקיבוץ.

משנת 2000 ניהל את החברה הכלכלית במועצה האזורית מטה אשר. בנוסף ניהל את אגודת המים האזורית "מאגרי אשר" והיה אחראי להקמת מפעל ההשבה הגדול לאספקת מי קולחים לשטחי החקלאות בגליל המערבי.

לאחר פטירתו הפתאומית של יהודה שביט ראש המועצה האזורית מטה אשר, התמודד בדצמבר 2013 בבחירות לראשות המועצה וזכה בהם בלמעלה מ-60% מקולות המצביעים.

== חיים אישיים ==
ישראלי נשוי לסמדר, לזוג יש שתי בנות ובן. מתגוררים בקיבוץ געתון.
==קישורים חיצוניים==
* [http://www.ishuv.co.il/clil/~files/forum/7XwCks3f3KRXIkxd/JYp0X.pdf על יורם ישראלי]
* תאיר פז, [http://blinker.co.il/גליל-מערבי/מושבים-וקיבוצים/יורם-ישראלי-הוא-ראש-מועצת-מטה-אשר-החדש/47586/ יורם ישראלי הוא ראש מועצת מטה אשר החדש], 25/12/13, באתר בלינקר
* 
* 

קטגוריה:ראשי מועצות אזוריות מטה אשר, געתון וסולם צור
קטגוריה:עין הנצי"ב: אישים
קטגוריה:געתון: אישים
קטגוריה:אישים ממוצא יהודי-גרמני
קטגוריה:ישראלים שנולדו ב-1953
קקומיסטו

קקומיסטו (שם מדעי: Bassariscus sumichrasti) הוא מין של ראקון קטן החי באמריקה המרכזית ביערות טרופיים. הוא מהווה מין בינים במשפחת הראקוניים בין הדביבון לחוטמן וקרוב משפחתו היחיד הוא דביבון זנב-טבעת הנפוץ במדבריות אמריקה הצפונית.

הקקומיסטו מגיע לאורך 47-38 ס"מ ולמשקל 1.5-1 ק"ג, אין הרבה הבדל בין הזוויגים. יש לו זנב גדול ובעל טבעות וגופו כתום-אפור עם ראש בעל עיניים בולטות ואוזניים ארוכות מאוד. האף ורוד ומוארך. הוא מוארך וגמיש ומומחה בטיפוס על עצים, אך יש לו טפרים קצרים. 

הקקומיסטו נפוץ ממקסיקו עד פנמה אך נחבא מאוד אל הכלים. הוא יוצא לשוטט בלילה וצד לבד. הם מותאמים למגוון סוגי יערות ומעדיפים לחיות בצמרות אך לא נמצאים ביערות פתוחים עם עצים נמוכים. אוכלוסייתם בקוסטה ריקה נתונה בסכנה, אבל הרוב הגדול איננו בסיכון.

הקקומיסטו אוכל כל מה שהוא ימצא בחופת היער לרבות יונקים קטנים, עופות וביצים, חרקים וזוחלים קטנים וכן אוכל צמחוני. הוא יורד לקרקע לעיתים רחוקות, שם הוא פגיע לטורפים משוטטים כמו היגואר.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1860
קטגוריה:טקסונים שתוארו בידי הנרי לואיס פרדריק דה סאוסור
קטגוריה:ראקוניים
קטגוריה:מקסיקו: יונקים
קטגוריה:יונקים ביערות הגשם של אמריקה המרכזית
דניאל ליפשיץ (כדורגלן)

דניאל ליפשיץ (נולד ב-24 באפריל 1988 בגטבורג שבשוודיה) הוא כדורגלן עבר ישראלי ששיחק בעמדת השוער.

==קריירה==
ליפשיץ נולד בשוודיה לאם שוודית ולאב ישראלי מקיבוץ ניר עוז, אשר הכירו כשאמו התנדבה בקיבוץ. כשהיה בן 7 עלה לישראל עם משפחתו, גדל בניר עוז והחל לשחק כדורגל במחלקת הנוער של מכבי חיפה.

בינואר 2007 עבר ליפשיץ לקבוצת הנוער של מכבי נתניה וחתם על חוזה מקצועני ראשון ל-4 שנים במועדון. ב-28 בנובמבר 2007 ערך את משחקו הראשון בקבוצה הבוגרת, נגד בני סכנין במסגרת גביע הטוטו. ב-28 בדצמבר 2008 ערך את הופעתו היחידה במדי הנבחרת הצעירה, במשחק נגד הנבחרת הבוגרת של אוזבקיסטן. את הופעתו הראשונה בליגת העל ערך ב-11 באפריל 2009, כשפתח בהרכב מכבי נתניה במשחק מול מכבי פתח תקווה. בעונת 2009/2010 ערך 15 הופעות בליגת העל.

לקראת עונת 2010/2011 עבר ליפשיץ למכבי אחי נצרת מהליגה הלאומית, אף שותף רק בשלושה משחקים בכל המסגרות, ובינואר 2011 הצטרף להפועל באר שבע, שם שימש שוער מחליף למשך שנה וחצי. לקראת עונת 2012/2013 עבר למכבי אום אל-פחם מהליגה הלאומית, ובינואר 2013 עבר להפועל אשקלון מאותה הליגה.

את עונת 2013/2014 החל ליפשיץ בהכח עמידר רמת גן, ובמהלך העונה עבר למכבי הרצליה. לקראת עונת 2014/2015 עבר ליפשיץ להפועל רעננה ולראשונה שימש שוער ראשון בליגת העל.

ב-29 באוגוסט 2015 הצטרף ליפשיץ למכבי תל אביב בהשאלה. ב-17 באוקטובר ערך את הופעת הבכורה שלו בשער הקבוצה מול מכבי פתח תקווה, במהלכה הורחק בדקה ה-87 בכרטיס אדום. ב-16 ביוני 2016 חתם באופן קבוע במכבי תל אביב, ושימש כשוער מחליף לפרדראג ראיקוביץ'. בסך הכל ערך ליפשיץ 7 הופעות במדי מכבי תל אביב בכל המסגרות, ובסיום עונת 2017/2018 הודיע על פרישה ממשחק בעקבות פציעה בכתף.

==חיים אישיים==
בשנת 2012 פתח ליפשיץ יחד עם דן רומן את חברת "Bourgogne Crown" המייבאת יינות מכעשרה יקבים בבורגון ומשווקת אותם למסעדות בתל אביב. בנוסף הוא גם היה חתום כדוגמן בסוכנות דוגמנות.

ליפשיץ נשוי לאנה, דוגמנית גאורגית שהגיעה לישראל בעקבות בן זוגה דאז שהיה גם הוא כדורגלן, ולזוג בת אחת.

סבו וסבתו של ליפשיץ, עודד ויוכבד, נחטפו לעזה במהלך מתקפת הפתע של חמאס על ישראל אשר הובילה למלחמת חרבות ברזל. הסבתא יוכבד שוחררה כעבור 17 ימים.

== קישורים חיצוניים ==

==הערות שוליים==

קטגוריה:שוערי כדורגל ישראלים
קטגוריה:כדורגלני מכבי נתניה
קטגוריה:כדורגלני מכבי אחי נצרת
קטגוריה:כדורגלני הפועל באר שבע
קטגוריה:כדורגלני מכבי אום אל-פחם
קטגוריה:כדורגלני הפועל אשקלון
קטגוריה:כדורגלני הכח עמידר רמת גן
קטגוריה:כדורגלני מכבי הרצליה
קטגוריה:כדורגלני הפועל רעננה
קטגוריה:כדורגלני מכבי תל אביב
קטגוריה:ישראלים ילידי שוודיה
קטגוריה:ניר עוז: אישים
קטגוריה:בוגרי תיכון אזורי מעלה הבשור
קטגוריה:עולים בשנות ה-1990
קטגוריה:ישראלים שנולדו ב-1988